Dolná ulica (Banská Bystrica)

Dolná ulica je ulica v centrálnej časti Banskej Bystrice. Je spojená s Námestím SNP a Námestím Hurbana Vajanského.

V dolnej časti ulice sa nachádzala Dolná brána a nemocnica.

História 
V minulosti ulicou viedla posledná cesta odsúdených na smrť. Modlievali sa v kostole svätej Alžbety, potom pri soche sv. Anny a nakoniec pri drevenom kríži blízko miesta popraviska. Popravisko sa nachádzalo na šibeničnom vŕšku, zvanom tiež Galgenberg. Ulica bola zrekonštruovaná v roku 1993 spolu s ďalšími časťami centrálnej pešej zóny.

Opis 
 dom č. 2: art nouveau budova z 1. polovice 16. storočia, rekonštruovaná v roku 1998, sídlo Tatrabanky.
 dom č. 5: v dome sídli najstaršia lekáreň v meste, jej lekárnický majiteľ ju získal v roku 1713, renesančné úpravy sú z roku 1625.
 dom č. 6: V dome sa narodil skladateľ Viliam Figuš-Bystrý
 dom č. 7: Klasicistická fasáda z 19. storočia zmenila pôvodne renesančnú budovu z prvej tretiny 16. storočia
 dom č. 8: (tzv. Bethlenov dom) Budova bola rekonštruovaná v roku 1610, v roku 1620 sa tu uskutočnilo stretnutie rakúskych, českých, moravských, poľských a tureckých poslov s Gabrielom Bethlenom, Jánom Jesseniom a inými ktorí boli súčasťou protihabsburského hnutia. 20. augusta 1620 tu bol zhromaždením zvolený za uhorského kráľa.
 dom č. 9: Pôvodne renesančný dom z prvej polovice 16. storočia, úpravy z roku 1828.
 dom č. 9: V pôvodne renesančnom dome vzniknutom v roku 1561 spojením dvoch starších domov sídlila v 19. storočí pošta.
 dom č. 19: (Bogdanovský dom) postavený v 16. storočí v renesančnom slohu, rekonštruovaný začiatkom 17. storočia, s novou fasádou z 19. storočia. V roku 1997 sa stal polyfunkčným domom s pasážou. Na dome sa tiež nachádza reťaz, pravdepodobne používaná na usmerňovanie vozovej a kočovej premávky ulicou.
 dom č. 20: Dvojposchodový renesančný dom postavený v prvej polovici 16. storočia, po rekonštrukcii v roku 2000 Igor Latta namaľoval v prízemí fresky na stredoveký spôsob zachycujúce miešanie histórie a súčasnosti humorným spôsobom.
 dom č. 30: V dome žil Július Czesznák (1863 – 1933), ktorý bol richtárom mesta v rokoch 1893 až 1923. Na Vianoce v roku 1918 dom navštívil reprezentant Československej armády a požiadal richtára, aby spolu s mestskou radou odobrili nové štátne zriadenie.
 dom č. 37: V dome bola drevárska dielňa kde v rokoch 1921 až 1922 žil tiež budúci prezident Klement Gottwald a redigoval časopis Hlas ľudu. Počas SNP tu bol vydávaný časopis Bojovník.
 dom č. 47: Pôvodne mestská nemocnica (špitál) pre chorých a paralyzovaných baníkov. Spolu s kostolom svätej Alžbety sú spomínané už v roku 1303. Neskôr sa z areálu stal kláštor Milosrdných sestier. Rekonštrukcie v 20. storočí zmenili stav budov, veľké časti sú zbúrané. V dome počas svojho pôsobenia v Banskej Bystrici býval tiež Matej Bel.
 dom č. 62: Budova Slovenskej poisťovne bola postavená v roku 1933.

Referencie

Iné projekty

Pozri aj 
 Zoznam ulíc a námestí v Banskej Bystrici

Ulice v Banskej Bystrici
Banská Bystrica (mestská časť)